|  |  |
| --- | --- |
| **ROKODELSKA PANOGA** | **Apneničarstvo** |
| **POVZETEK**  |
| Apnarstvo je tradicionalna obrtna dejavnost, kjer v apnenicah oziroma velikih pletenih koših obloženih z ilovico ali kamnito obzidanih obodih žgejo ali kuhajo kamen apnenec. Izdelek takšnega postopka imenujemo žgano apno, ki se v kontaktu z vodo spremeni v mehko maso imenovano gašeno apno. Gašeno apno se je praviloma uporabljalo v gradbeništvu, sadjarstvu, strojarstvu, usnjarstvu, beljenju ipd., pomembno pa je bilo tudi pri razkuževanju, gnojenju, konzerviranju. Gre za obrt, ki jo tradicionalno opravljajo moški, ki se imenujejo apnarji. |
| **OPIS PANOGE**  |
| Apneničarstvo je nekdaj predstavljalo pomembno vrsto domače obrti. Naloga apneničarjev je bila, da so žgali ali kuhali apno, ki so ga potrebovali v velikih količinah pri gradbeništvu, strojarstvu, beljenju in usnjarstvu in tudi pri razkuževanju, gnojenju in konzerviranju jajc. Razvito je bilo na področjih, kjer je bila prisotna kvalitetna apniška kamnina – apnenec. Žgano in gašeno apno je bilo v uporabi vse do srede 70. let prejšnjega stoletja, ko je prišlo do množične uporabe cementnih izdelkov. Apno se v stavbarstvu uporablja kot vezivo pri pripravi malt za zidanje stavbnih konstrukcij, notranje in zunanje ometavanje, dekorativne reliefne barvne omete, imitacije marmorja, itd. Apno se pridobiva z žganjem apnenca v apneni peči. Lokacije žganja apna se imenujejo apnenice. Proces žganja traja 4 – 7 dni pri čemer se izločata voda in ogljikov dioksid. Pri žganju je pomembno gorivo, les, ki mora biti suh in čim bolj droban, da nastaja čim manj pepela. Z uporabo goriva kot je plin ali odpadni materiali se v apno vnašajo sestavine, ki škodljivo reagirajo na zraku. Žganje apna je tudi odvisno od premera peči, ki vpliva na izgorevanje. Pri izgorevanju je pomembno, da se temperatura dviguje enakomerno (do največ 980 – 1000ºC), da vročina potuje po peči enakomerno in da dim nemoteno izhaja in se CO2 izloča, sicer ostane v materialu in vpliva na kakovost apna. Zato mora biti kamnina v peči skrbno zložena in izgorevanje na vrhu peči stalno nadzorovano.Žgano apno se zalije z vodo, da nastene gašeno apno. V apneni jami se shranjuje gašeno apno. Apneno jamo je nekoč po tradiciji imelo vsako gospodarstvo, v njej je shranjevalo apno za popravila, beljenje in vzdrževanje stavb. Jama je skopana v zemljo, dovolj globoko, da apno v njej ni zmrznilo. Z uležavanjem apna večji delci v apnu potonejo na dno. Na vrhu ostane apnena voda, v kateri je raztopljen kalcij, ki na površini stvori tanko kopreno. Apnena voda se uporablja za utrjevanje. Zaradi posedanja delcev je na dnu jame najmanj kakovostno apno, primerno za zidarske malte. Apno iz srednje je uporabno za omete, najviše ležeče apno pa je najkakovostnejše in primerno za fresko omete, štukature in beleže. Apno ni primerno le za obnovo oziroma ohranjanje starih stavb, temveč tudi za novogradnje. Glede na njegovo uporabo, danes ločimo več vrst apna, mdr: apno za gradbene malte, apno za ometavanje, apno za izvedbo tlakov, apno v freskoslikarstvu, apno v štukaterstvu, apno v pleskarstvu in tudi za zaščito oz. nego sadnih dreves v sadovnjakih.Danes se dejavnost žganja apna v klasičnih domačih, gozdnih apnenicah, uporablja največkrat za potrebe varovanja spomenikov kulturne dediščine in zahtevne prenove. |
| **EVALVACIJA PANOGE** |
| **Vidik rokodelskih in obrtniških znanj, spretnosti in veščin**  | Sam postopek žganja apna je dolgotrajno delo. Že izdelava obokanega kurišča, ki ga je treba narediti na način oboka brez podpornikov, le s pravilnim zlaganjem in opiranjem kamenja in opeke, je pravo mojstrsko delo, ki ga obvlada vse manj ljudi. Znanje prehaja iz roda v rod, dejavnost pa ni vključena v formalno izobraževanje. Za lastno uporabo obnove kulturne dediščine, ohranjanja znanja in občasno predstavljanja dejavnosti javnosti imajo svoje apnenice tudi nekatere restavratorske delavnice in območne enote ZVKDS. |
| **Vidik ohranjanja regionalnih razpoznavnosti in kultur, varstva in bogatenja kulturne dediščine** | Panoga ni vpisana v Register nesnovne kulturnedediščine in nima drugega statusa. Nosilci znanjaso v glavnem predstavniki starejše generacije, sajpri mladih ni zanimanja za panogo, zato soznanja ogrožena. |
| **Vidik identitete in prepoznavnosti**  | Apneničarji med seboj niso povezani, vsak dela zase. Predvsem sodelujejo z območnimi enotami ZVKDS in restavratorji, ki delujejo po Sloveniji. Danes se apno, pridelano na tradicionalen način, ohranjanja in uporablja predvsem pri restavratorskih posegih in obnovi različnih objektov kulturne dediščine, zato je apnenic malo, žganje apna pa postaja že prava redkost. |
| **Vidik družbenega in gospodarskega napredka** | Apno je kot vezivo prisotno v vseh vrstah gradnje, od konstrukcijskih ali dekorativnih zahtev pa je bilo odvisno, kako so ga pripravljali in kaj so mu dodajali, da je bil primerno obdelovalen in zahtevano trden. Uporaba tradicionalno pridobljenega apna sicer prispeva k okolju in kakovosti bivanja. |
| **Vidik učinkov na medgeneracijsko povezovanje in vseživljenjsko učenje** | Medgeneracijsko povezovanje in prenos znanjnista izrazita. Primeri prenosa znanj odstarejših mojstrov na mlajšo generacijo so boljposamezni. Programi za javnost, kot so prikazi gašenja apna, prispevajo h kakovosti bivanja in večji socializaciji, saj bogatijo znanje in krepijo vezi med ljudmi. |
| **Vidik učinkov na turizem**  | Apno uporabljajo pri restavratorskih posegih na različnih objektih kulturne dediščine. Prikazi apneničarstva v kontekstu turizma lahko pomagajo obstoju panoge. |
| **Viri in literatura** | Janez Bogataj, Domače obrti na Slovenskem, DZS, Ljubljana 1989. ŽAGAR, Katarina. 2013, priročnik: Tradicionalne Rokodelske veščine. Dostopna na:<https://www.zvkds.si/sites/www.zvkds.si/files/uploads/files/publication/prirocnik_slo_sml.pdf>https://www.zvkds.si/sl/video/zganje-apna |

﻿